అహం రీబూట్

అహం రీబూట్ 2024లో విడుదలైన సైక‌లాజిక‌ల్ థ్రిల్ల‌ర్  సినిమా. వాయుపుత్ర ఎంటర్‌టైన్‌మెంట్స్, ఎస్ ఒరిజినల్స్ బ్యాన‌ర్స్‌పై రఘువీర్ గోరిపర్తి, సృజన్ యరబోలు నిర్మించిన ఈ సినిమాకు ప్రశాంత్ సాగర్ అట్లూరి దర్శకత్వం వహించాడు. సుమంత్ ప్రధాన పాత్రలో నటించిన ఈ సినిమా ట్రైలర్‌ను జూన్ 29న విడుదల చేసి సినిమాను జులై 30న ఆహా ఓటీటీలో విడుదలైంది.
కథ
నిలయ్(సుమంత్) ఒక ఆర్జేగా పనిచేస్తూ ఉంటాడు. ఎప్పుడో అయిదేళ్ల క్రితం తన ర్యాష్ డ్రైవింగ్ వల్ల చనిపోయిన అమ్మాయిని గుర్తుచేసుకుంటూ, తన ఫుట్ బాల్ లైఫ్ పోయినందుకు ఆ అమ్మాయి ఎవరో తెలియనందుకు అయిదేళ్లుగా బాధపడుతూ ఉంటాడు. ఓ రోజు ఆర్జేగా వర్క్ మొదలుపెట్టాక తన రేడియో స్టేషన్ కి ఒక కాల్ వస్తుంది. ఒక అమ్మాయి తనని ఎవరో కిడ్నాప్ చేసారంటూ, కాపాడమని కాల్ వస్తుంది. అయితే అది ముందు ప్రాంక్ కాల్ అనుకున్నా తర్వాత నిజమే అని తెలుస్తుంది. తాను మాట్లాడేది రేడియోలో అందరూ వింటూ ఉంటారు కాబట్టి డైరెక్ట్ గా చెప్పకుండా ఫోన్ లోనే ఆమె గురించి అన్ని వివరాలు తెలుసుకొని కాపాడాలి. పోలీసులు కూడా ఈ విషయంలో రంగప్రవేశం చేస్తారు. మరి ఆ అమ్మాయిని ఆర్జే నిలయ్ కాపాడాడా? పోలీసులు ఏం చేసారు? నిలయ్ వల్ల చనిపోయిన అమ్మాయి ఎవరు? ఆ అమ్మాయికి కిడ్నాప్ అయిన అమ్మాయికి సంబంధం ఏమిటి ? అనేదే మిగతా సినిమా కథ.

 పాటలు

మూలాలు

బయటి లింకులు

వర్గం:2024 తెలుగు సినిమాలు